**INFOBREV AUGUST / SEPTEMBER 2025**

**Nå går det fort til det er oppstart på barnehageåret 2025-2026 i Bergseng Bondegårds-barnehage.**

Noen har kanskje igjen litt ferie sammen med familien sin som skal gjøres unna først og noen er så unge at de starter senere på høsten.

Vi voksne i Bondegårds-barnehagen gleder oss til å komme i gang med dette barnehageåret sammen med deg og de andre barna.

Vi tar nå fatt på det 32.året i Bergseng bondegårds-barnehage.

*De «gamle» barna som allerede går i barnehagen starter mandag 04.august i uke 32 etter sommerferien (uke 29-30-31), og leveres til vanlig tid.*

***Mandag 11.august er første planleggingsdag for barnehagåret 2025 /-26 (barnehagen stengt) og personalet forbereder til nytt barnehageår.***

**TILVENNINGSDAGENE OG DEN FØRSTE TIDEN I BARNEHAGEN**

Barnehagen starter opp med god tid til å bli kjent med hverandre og det å være i en barnehage.

Barna bestemmer egentlig hvor lang tid en trenger til “innkjøringen” utover sensommeren og høsten.

Kun **EN** av foreldrene er med barnet i tilvenningsperioden, slik at det ikke blir for mange barn og voksne samtidig for både «nye» og «gamle» barn.

**De to første dagene** er du sammen med barnet hele tidsrommet, og tiden dere er her er ca. to timer begge dager, se tidspunkt for første barnehagedag.

**Tredje dagen** kommer dere etter avtale med primærkontakten og du avtaler med primærkontakten om barnet nå er en stund uten deg i barnehagen. Første gangen du går fra barnet er du ikke borte mer enn inntil en halvtime. Første dagen barnet skal sove i barnehagen er det du som legger barnet.

**De kommende dagene** avtaler du med primærkontakten når barnet bør leveres og hentes. Barnet og den voksne som er med, bestemmer sammen med primærkontakten, hvor lenge det er lurt at barnet blir de første dagene, og hvor lenge det er nødvendig eller lurt at du er sammen med barnet i barnehagen.

Etter at de første tilvenningsdagene er over, er det fint at barnet kommer i god tid før **frokosten** som serveres **kl.08.30.** Det er en samlende hverdagsrutine og start på dagen for barna i Bergseng.

Vi anbefaler at barnet har kortere dager i barnehagen (om det er mulig) den første tiden i barnehagen etter tilvenningsdagene, og at dere foreldre eller en annen barnet kjenner godt er tilgjengelig. Av erfaring ser vi at dette er med på å gjøre barnehagestarten tryggere for barnet. Barn er ulike og noen trenger god tid for å bli trygge. Det er en ny og ukjent hverdag for et barn som starter i barnehagen, og mange inntrykk og følelser som skal bearbeides.

**TRYGG AVSKJED**

Si alltid fra til barnet før du skal gå, og at du snart kommer tilbake. Du kan gi en naturlig grunn, f.eks at du skal hente noe i bilen eller gå en tur. Selv om det i øyeblikket er fristende å gå når barnet leker, er tilfreds og ikke merker at du forsvinner, kan det gjøre barnet utrygt. Barnet kan da bli redd for at du går fra i andre situasjoner. Vær i umiddelbar nærhet de første gangene du går i tilfelle barnehagen trenger at du kommer tilbake. Du kan for eksempel gå deg en tur og se på dyrene våre. Ha mobilen tilgjengelig så vi får tak i deg.

Det er lurt å ikke stå rett utenfor døra og lytte etter om barnet er lei seg. Vis ovenfor barnet at du er trygg på at barnet er i trygge hender og kom tilbake etter avtale. Da erfarer barnet at du sier fra når du går, og at du kommer tilbake igjen, og at mamma / pappa er trygg på at det er fint å være i barnehagen.

Om du viser at du er usikker eller tvilende i avskjeden overføres det gjerne til barnet. Det er selvfølgelig vondt å si ha-det til et lite barn som er lei seg i avskjeden, og det er helt greit å felle noen tårer når man er ute av porten, det er nytt og utrygt i starten som ny forelder i en ukjent barnehagehverdag. Om du er urolig så send melding til barnehagen og spør hvordan det går. Vi oppdaterer også og sender gjerne et bilde. Det kan være godt å se at barnet leker og har det fint.



**SÅ ER HVERDAGEN I GANG, PRAKTISK INFO OMKRING BARNEHAGEHVERDAGEN**

* **Barnehagen er åpen fra 06.30 / 07.00- 16.30 / 17.00.**

Om dere har behov for å levere barnet før kl. 07.00 på morgenen, må det gis beskjed dagen før, da det ved behov er en voksen i hele barnehagen frem til kl. 07.00.

Ved behov for henting etter kl. 16.30 må det gis beskjed i god tid. Etter kl.16.30 er det en voksen igjen i hele barnehagen, som i tidsrommet 16.30-17.00 gjennomfører sluttopprydding og annet før stengetid. Blir det over en viss mengde barn i disse tidene, må bemanningen økes for å ivareta tilstrekkelig tilsyn med barna, noe som igjen kan gå ut over antallet voksen i kjernetiden. Det er viktig at dere gjennom hele barnehageåret er nøye med å gi beskjed om dette.

Vær klar over at ved henting nær stengetid kan det ikke forventes den samme lange praten om barnets dag som ved tidligere henting, da den ansatte også har sluttopprydding og annet som skal være i orden før barnehagen er stengt kl. 17.00.

Barnehagens stengetid kl. 17.00 vil si at foreldre og barn skal være ute av barnehagens lokaler i godt tid før kl. 17.00.

Er kl. 17.00 i det du parkerer eller går inn grinda til lekeplassen vil det si at det er etter stengetid.

**DETTE TRENGER BARNET Å HA I BARNEHAGEN**

* **DRIKKEFLASKE:** som er navnet på både topp og flaske (kommer gjerne mange like). Den blir stående i barnehagen, vaskes i oppvaskmaskinen hver dag og fylles med rent renset vann fra egen kran (=Rent vann-omvendt osmose) hver morgen. Velg flaske av enkel sort, kun to deler (flaske og topp/tut). Dette for å sikre god hygiene og rengjøring.

**IKKE** sugerør eller myk klapptut med rør. Flaskene må tåle varm oppvaskmaskin på 86graderdaglig, så billige plastflasker blir lett ødelagt (plasten «smelter» i varm oppvaskmaskin). Sportsflasker, reklameflasker o.l med enkel topp/drikketut er fint.

Til de yngste er tutekopp med kun to deler topp. Sjekk at barnet selv klarer å drikke av flaska, det vil si at de selv kan skru av kork, vippe opp drikketuten, eller holde flaska. Barna har alltid flaskene med vann tilgjengelig i løpet av dagen.

* **Barna skal ikke ha med egen mat eller egne leker i barnehagen!**
* **SMOKK / KOS:** Småbarna på base Lekeplass (=Geitekillingen / Kyllingen) anbefales å ha kos / smokk med i hylla hver dag for trygghet / hviletid, om de bruker dette.
* **BLEIER / VASKESERVIETTER / SALVE:** Det er foreldrenes ansvar å sende med barnet bleier og vaskeservietter (tørr-/ våtservietter) til bruk i barnehagen. Legg bleiepakke og vaskeservietter i hylla på barnets garderobeplass. Om det er få igjen / tomt i hylla i garderoben så er det foreldrenes ansvar å fylle på. Send også med navnet salve for sår stump.
* **INNESKO**: Barnet trenger innesko til å bruke inne i barnehagen. Barn som ikke går enda kan gjerne ha antiskli-sokker. Sandaler med god støtte anbefales da de er stødige og ikke blir for varme som tøfler kan bli. (Varme i gulvene)
* **SKIFTETØY OG KLÆR / SKO TIL UTELEK I ALL SLAGS VÆR**

**SE EGEN LAPP MED OVERSIKT OVER HVA BARNET TRENGER Å HA I BARNEHAGEN.** Denne oversikten får dere også laminert, som alltid skal ligge i klesbagen. **Husk å navne alt!** Navnelapper kan bestilles av ulike leverandører på nett f.eks «Navnelappen», «Markmaster», «Askeladden» eller vannfast tusj og skriv navn på vranga / innsiden av klesplagget / skoa. Tips: legg noen navnelapper i barnets kurv, så har du tilgjengelig om du har glemt å navne noe. Dere får utdelt egen klesbag (+ nett til skitne klær) og skal IKKE ha med barnehagesekk eller lignende.

Kjøp gjerne brukt / arvet tøy til barnehagebruk. Vi er mye ute og det viktigste er at klærne er funksjonelle og gode å bevege seg i for barnet. Vi har også en egen Facebookgruppe for foreldrene i barnehagen med kjøp/salg av barneklær/sko/utstyr, **«Gjenbruk i Bergseng».**

**BARN SOM SOVER I BARNEHAGEN/HVILESTUND**

* Barnet trenger å ha en navnet **SOVEVOGN** stående i barnehagen. Det viktigste er at vogna er romslig og god å ligge i, med plass til vinterpose. Vi har oppvarmet vognrom hvor vognene lagres om natten frem til sovetid. Dette ordner personalet med. Under sovetid i vognene er det alltid en voksen som står ute som sovevakt og har ettersyn med barna som sover.
* Barnet trenger å ha navnet **MYGGNETT og REGNTREKK** (sjekk at regntrekket passer til vogna), og **TEPPER / VOGNPOSE** etter årstid. Dersom det er veldig kaldt / dårlig vær plasseres vognene inne ( med lufting).
* Vi har et par-tre lånevogner til rådighet f. eks for barn som er i overgang med å slutte med dagsoving.
* Noen barn har sluttet å sove på dagtid, men for mange er det godt med en hvilestund i vogna eller på «stjerneteppet» vårt i barnehagen. Vi har hvilestund på stjerneteppet i løpet av dagen, med puter, høytlesning, lydbok, «sovemusikk» eller kosebamsen. Noen hviler et lite blunk, mens andre koser seg med en god hvil.

**MÅLTIDER OG MATLAGING I BARNEHAGEN**

Barna får servert alle måltider i barnehagen, **og skal ikke ha med matpakke**

**hjemmefra.**

* **FROKOST** serveres **kl. 08.30. Havregrøt** av økologisk gryn med kokos-blomstsukker. Melk / vann til drikke. Vi ønsker at barna som spiser frokost i barnehagen kommer i god tid før **08.30**. **Håndvasken** starter ca. **08.15** og da roer vi ned og setter oss ved bordet.

Under frokosten har vi velkommen-samling. Mange barn spiser både litt hjemme og frokostgrøt i barnehagen. Dersom dere leverer midt i frokosten **(08.30-til ca.09.00)**, er ikke de voksne i personalet tilgjengelige for å komme ut i garderoben for å ta imot dere. Følg da barnet stille inn. Personalet er da opptatt omkring barna som har satt seg ved frokosten. Vi synger før vi spiser og leser gjerne under frokosten. **Frokostsamlingen** er en del av det pedagogiske opplegget i barnehagen.

* **LUNSJ** serveres ca. **kl.11.00. Varm-mat med** grønnsaker / egg / kjøtt / fisk / bønner / pasta, hjemmelaget fredagspizza, ferske nybakte rundstykker med eggerøre, havrevafler, oppkuttede grønnsaker m.m. Vann til drikke.
* **LETTMÅLTID**serveres ca. **kl.14.00. Knekkebrød / brød** **med variert pålegg og rå grønnsaker / frukt.** Vann til drikke.

***Tider for mat tilpasses på småbarnsavdelingen hvor det er varierende sove-og spisetider og behov.***

* Barn med gluten / melk eller annen intoleranse / allergi, serveres tilnærmet lik mat til måltidene fri for disse stoffene. Vi ser ikke på intoleranser og allergier som utfordrende og vanskelig så lenge barnet blir dårlig og har behov for alternativ mat. Unødvendige tilpasninger i matvegen etter foresattes ideologi og ønsker, etterfølges kun om religiøst og medisinsk behov.
* I grupper og på rullering er alle barna med på matlagingen i barnehagen. Vi har fokus på å spise sammen under måltidet og ha den gode samtalen.
* Ved **bursdagsfeiring** serverer barnehagen fruktfat med oppdelt frukt (og sang, krone, lys for antall år, og en liten gave fra barnehagen).

Det skal **IKKE** sendes med noe hjemmefra ved bursdagfering.

**MATEN SOM SERVERES I BARNEHAGEN ER MER ENN 90% ØKOLOGISK**

Vi bruker mye økologiske råstoffer og serverer tre måltider hver dag Råstoffene er delvis dyrket på Bergseng, kjøpt tilsvarende fra forhandlere av økologiske råstoffer fra lokale produsenter på Hadeland, den lokale dagligvarebutikken eller storbestilling fra MIDSONA og Med24.

**SAMARBEID BARNEHAGE / HJEM**

* **«Bli kjent samtaler»** settes opp for nye barn i september. Primærkontakten vil ta kontakt omkring tidspunkt for denne. Varigheten er fra ½ -1 time.
* **Foreldresamtaler** for høstgenerelt startes opp etter uke 40. Det vil si at «nye» barn får tilbud om to samtaler med primærkontakten første halvåret i barnehagen. Det er også satt av tid til foreldresamtale omkring hvert barn på våren. Av og til er det behov for ekstra foreldresamtaler, om det er noe dere foreldre tenker på og ønsker å snakke med oss om i ro og fred, eller vi i barnehagen ser behovet. Da finner vi tid til det ellers i året også. Åpen og god kommunikasjon mellom barnehage-hjem er viktig for et godt samarbeid, og er grunnlaget for en god og trygg barnehagehverdag for barnet, foreldre og personalet som jobber omkring barna.
* Vi bruker **Stabburet** som møterom for disse samtalene
* **Høstens foreldremøte** satser vi på å ha i løpet av september / oktober.
* **Vårens foreldremøte** har vi i løpet av vårmånedene mars / april / mai.
* **KONTAKT MED BARNEHAGEN.** Lagre og benytt deg av avdelingstelefonens nummer dersom du trenger å få kontakt med personalet i barnehagen.

**KYLLINGEN: 94865576 GEITEKILLINGEN: 46836289 FOLUNGEN: 46838946**

Du kan kontakte styreren ved behov på e-postadr.: [bergseng.barnehage@gmail.com](mailto:bergseng.barnehage@gmail.com) eller **Mette Tøfte/barnehagens tlf.nr. 93027704**. Besvares i løpet av dagen.

Meldinger som kommer inn på **styrer / barnehagens tlf.nr. 93 02 77 04**, blir videresendt til de i personalet som skal ha beskjeden på gjeldende avdeling eller via muntlig / skriftlig overføring. Bruk **KidPlan** eller avdelingstelefonens nr.for direkte og rask kontakt med personalet på avdelingen det gjelder.

**KidPlan:** Her melder foreldre selv sykefravær / fri og annet (f.eks om andre enn foreldre skal hente i barnehagen en dag) omkring sitt barn.

Ved sykdom, skriv gjerne kort hva slags syk. Om flere har det samme, vet vi hva som «går», og kan informere foreldregruppa om hvilke symptomer på sykdom de skal være obs på.

Om du trenger å gi viktig / sensitiv informasjon så ring gjerne på avdelingstelefonen eller send melding der istedenfor KidPlan. Last ned app på mobil for å bruke KidPlan raskt og effektivt. Følg med på KidPlan og ha på varsling. Her kommer daglig oppdateringer om barnehagehverdagen for ditt barn (bilder / kommentar), kalender med viktige datoer, hva som skjer fremover, viktig/praktisk informasjon fra barnehagen, påmeldinger og annet. Planleggingsdager for kommende barnehageår legges ut på KidPlan så snart det er satt, lurt å notere!

**PRIMÆRKONTAKTER**

En voksen i personalet er barnets primærkontakt. Hvem som er primærkontakt for barnet følger stort sett avdelingen / gruppeinndelingen / aldersgruppen barnet er på. Primærkontakten har et spesielt øye for barnet og barnets utvikling / trivsel i barnehagen. Om det er noe dere lurer på eller vil ta opp, så kan det være fint å bruke primærkontakten. Ikke alle beskjeder eller annet passer å ta i forbifarten ved levering / henting, og det er ikke alltid lett å vite hvem man skal gi beskjeden til. Primærkontakten videreformidler ved behov til resten i personalet.

Primærkontakten har i hovedsak foreldresamtalene.

**Primærkontakter barnehageåret 2025/2026**

* Barn f. 2024 med plassen sin på Kyllingen: Anita Skattum
* Barn f. 2022+2023 med plassen sin på Geitekilingen: Karoline Bråten
* Barn f. 2021+2022 med plassen sin på Folungen: Janne Ruden
* Førskolebarna på Folungen: Mona Moen

**PERSONALET**

Mer informasjon om hvem som er i personalet på de ulike avdelingene for barnehageåret 2025-2026 kommer før oppstarten i august.

I Bergseng er vi så heldige å ha ekstraviktig-assistenter flere dager i uka. Ekstraviktig-assistentene er i tillegg til ordinær bemanning i personalet, og har ulike oppgaver. Det er opprydding, være omkring barna i lek, et godt fang, hjelpe med påkledning, legging og annet sammen med personalet som har ansvaret for barnegruppa.

Vi har også egen vaktmester / som jobber omkring på gården. Han finner egg til oss når vi er hos dyra, henter frem høner så vi kan kose og vi får observere spennende gressklipping og andre gjøremål når vi er rundt omkring. I tillegg er praksiselever fra videregående eller elever med arbeidsuke på ungdomsskolen innom i perioder i løpet av året

**PARKERING – parker tett-tett-tett, tenk på at det kommer en etter deg som også skal inn**

På denne skissen er det markert inn 15 P-plasser til sammen på nr.34-36 og over vegen ved kommunens koblingshus ( Her står stort sett personalets biler).

På nr. 36: Hovedinnkjøring mot Folungen, Forran Stabburet er det plass til to og to biler etter hverandre dvs.6 biler i tillegg til de andre markerte plassene.

På nr.34: Hovedinnkjøring mot mot Base Lekeplass er det plass til flere biler i levering / henting enn de markerte. Parker tett ned mot huset og trappa så garasjeporten i hovedsak er fri.

Et bilde som inneholder Flyfoto, hus, tre, Urban design

KI-generert innhold kan være feil.

**DAGSRYTMEN BASE LEKEPLASS**

*(De yngste barna med ulike spise / sovetider har gjerne en annen rytme, med avdelingen / lekeplassen som sin trygge base)*

**06.30 / 07.00: Barnehagen åpner.** Det tas imot felles av en voksen på avdeling Kyllingen / Geitekillingen fra kl. 07.00. Felles frilek.

**08.15-08.30:** **Dør mellom avdelingen lukkes.** Håndvask. Vi roer ned, setter oss ved frokostbordet.

**08.30-ca.09.00: Servering av frokostgrøt. Samling:** hvem er her i dag, hva skal vi etterpå. Matsang/temasanger, leser bok og har den gode samtalen. Øver på bordskikk. Dagens ordenshjelper deler ut grøt.

**09.15-ca.11.00: Grupper inne / ute med ulikt pedagogisk tema-arbeid.** Formingsaktiviteter, konstruksjonslek, lekegrupper, matlagingsgrupper, språklek/spill, være hos dyra, samling med ulike tema/eventyrstund. Turer til de ulike uterommene som Trollskogen, Bålplassen, hagen.

**11.00- ca.11.30: Lunsj inne / ute.** Matsang / temasanger. Leser gjerne bok. Den gode samtalen. Selvstendighet og bordskikk.

**11.30-13.30: Sove/hvilestund,** i vogna eller på stjerneteppet med rolig musikk/høytlesning/kos eller bamse.

Frilek ute / inne, grupper til dyra eller uterommene for de som er ferdig med hvile / soving

**14.00- ca. 14.30: Lettmåltid inne / ute.** Påsmurt brød/knekkebrød med frukt/grønnsaker.

**14.30-16.30 / 17.00: Felles frilek ute / inne, små grupper til dyra / uterommene. Hentetiden starter og noen i personalet er ferdig på jobb.**

* **Kjernetiden er fra 08.15-14.30.** Det vil si at planlagte aktiviteter / pedagogisk opplegg / tema-arbeid foregår i det tidsrommet.

Gi gjerne beskjed på KidPlan om barnet leveres etter frokost, så får dere vite om barnet f.eks skal komme ferdig påkledd for utelek, da vi deler oss i grupper.

Gi også gjerne beskjed om barnet hentes tidlig / innenfor kjernetiden. Om dere ikke finner oss på lekeplassen /avdelingen ved henting er vi i et av de andre uterommene våre. Ring da avdelingstelefonen.

**BARNEHAGENS TEMAER FOR AUGUST / SEPTEMBER ER**

* **DYRA**
* **INNHØSTING AV BÆR/FRUKT/GRØNNSAKER**
* **BLI KJENT / TRYGG I NY BARNEHAGEHVERDAG ELLER I NYE GRUPPER.**

Bergseng bondegårdsbarnehage sin visjon og mål er **«Å gi barna intellektuell utvikling, emosjonell vekst og grunnlag for livslang læring gjennom å utvikle respekt for det levende livet.»**

* Dette jobber vi med i alle temaer i løpet av årets gang, og har det som mål og visjon for planlagte og uplanlagte aktiviteter, opplevelser og erfaringer barna får i Bergseng.

**ALLE DYRA PÅ GÅRDEN** blir glad for barna som kommer i barnehagen etter sommerferien. Høner og kalkuner får daglige besøk av ivrige barn som både fôrer og plukker egg. Geitene er glad for at barna er tilbake, for nå er det jo matrester fra barnas tallerkener å få igjen og det er godt! Kaninungene som har vokst seg store og blitt koset masse med før ferien gleder seg til mere kos fra barna. Shetlandsponniene Milla og Nonstop gleder seg til å bli kost med og børstet igjen.

Dyra vi har her på gården nå er dverggeiter, Shetlandsponninene Milla og Non Stop, høns av ulike raser som Lohman, Maran, Houdan, RIR, Dverg Kochin, Pavlovskaya, Paduaner, Serama og Australorps, kalkunene Kalle og damene, vaktler, kattene Silkesatan og Noldus, minigriser, kaninene med fem små kaninunger og ender .

Et bilde som inneholder gress, stående, pattedyr, tørr

Automatisk generert beskrivelseEt bilde som inneholder katt, pattedyr, innendørs, tamkatt

Automatisk generert beskrivelseEt bilde som inneholder gress, utendørs, pattedyr, hund

Automatisk generert beskrivelseEt bilde som inneholder gress, gjerde, utendørs, felt

Automatisk generert beskrivelse

Et bilde som inneholder gress, geit, pattedyr, utendørs

KI-generert innhold kan være feil.

* **I KJØKKENHAGEN VÅR** venter poteter, grønnkål, kålrot, gulrøtter, gresskar og flere andre grønnsaker på å bli høstet inn i august og september. I drivhuset venter blant annet tomater og agurker. På bærbuskene er det bringebær, solbær, stikkelsbær og rips klare for spising til å lage syltetøy av. Epler, pærer og plommer modnes og er snart klare for å bli spist rett fra treet, eller bearbeidet til syltetøy og mos. Vi har mange gjøremål med innhøstingen og å lage syltetøy og mos til «den lille bondens marked» i oktober.
* Avdelingene og utearealene blir vasket ned og jevnlig pusset opp og vi starter opp igjen med lek med gamle og nye venner, samlinger, sanger, bøker, formingsaktiviteter, dyrerunder, ridning og matlaging sammen med barna.

Et bilde som inneholder sketch, tegning, clip art, strektegning

KI-generert innhold kan være feil.